Informe sobre el seminari "Libraries and Museums in an Era of Participatory Culture"\nInici > Informe sobre el seminari "Libraries and Museums in an Era of Participatory Culture"\nEnviat per Pilar Blesa Herrero  el Dc, 13/02/2013 - 10:18\nThe Institute of Museum and Library Services. (2012). Libraries and Museums in an Era of Participatory Culture. Washington, US. Del 19 al 23 d'octubre de 2011. Salzburg. Austria. <http://www.salzburgglobal.org/mediafiles/MEDIA65142.pdf > [Consulta: 13 febrer 2013].\n"The Institute of The Salzburg Global Seminar"1 és l'única institució internacional que centra la seva activitat en el canvi global. Fundat el 1947, ha treballat amb institucions líders de tot el món i de manera transversal amb diferents sectors de la societat. L'objectiu principal de la institució és ajudar els líders a resoldre, de manera creativa, problemes relacionats amb la globalització. "The Institute of Museum and Library Services"2 és una institució federal dels EUA que actua a 122.000 biblioteques i 17.500 museus. L'objectiu principal de l'Institut és la creació de biblioteques, museus i arxius potents que connectin les persones amb la informació i les idees.\nL'informe sobre el seminari "Libraries and Museums in an era of Participatory Culture", aparegut el mes de maig de 2012, detalla les sessions de treball en les que 58 responsables de biblioteques, museus i gestors de patrimoni cultural de 31 països procedents dels cinc continents es van reunir amb l'objectiu de desenvolupar una sèrie de recomanacions per ajudar a biblioteques i museus a assumir els nous reptes que comporten les polítiques de compromís públic i facilitar així els canvis socials i tecnològics, imprescindibles, que les acompanyen.\nEl document publicat a internet és molt detallat, capta perfectament les riques aportacions d'una participació multidisciplinària formada per directius de museus i biblioteques, responsables de polítiques culturals i educatives, investigadors culturals, responsables de programes d'educació, tecnòlegs, sociòlegs, periodistes i associacions de biblioteques i museus.\nL'esdeveniment es va desenvolupar en 5 sessions plenàries on van ser analitzats els canvis de rols i les responsabilitats dels museus i biblioteques des de diferents perspectives. La publicació recull cadascuna de les sessions i les recomanacions sorgides de cada grup de treball. A més es va organitzar un xat, una presentació keynote i una taula rodona. Tota la informació està publicada al web del seminari3.\nVa obrir el seminari una taula rodona "The nature of Participatory cultural", on els ponents van plantejar una sèrie d'observacions, preguntes i inquietuds sobre el ràpid ritme amb que el creixent domini tecnològic pot fer perdre el pas en els objectius actuals d'incloure i fer accessible la participació comunitària. Cal identificar els "interessos", prestar atenció a les relacions humanes, donar un sentit a l'organització i construir un model intel·lectual per perfilar que s'entén per informació i accés.\nLa primera sessió plenària "Culture and communities", va debatre aspectes sobre la funció social de museus i biblioteques. El moderador, va recordar als participants que biblioteques i museus són un hàbitat d'intercanvi on "les desigualtats i la marginalitat són abolides". Es van presentar dos projectes, un cas d'estudi sobre el programa d'inclusió social d'un museu a Sao Paulo, Brasil i l'altre del "Museum of world cultural" de Göteborg, on es proposa un canvi des del museu com "temple del coneixement" cap al museu com un lloc accessible per a la discussió i la inclusió. Els participants van destacar la importància que museus i biblioteques mantinguin i donin suport a la controvèrsia i a la contestació cultural.\nEn la segona sessió plenària "Learning Transformed", es va explicar el projecte digital de BibliorRedes de Xile per incloure el coneixement i la cultura indígena en el Sistema Nacional de Biblioteques Públiques. El programa connecta les persones que volen compartir i sobretot discutir sobre les seves cultures i identitats. Una consultora novaiorquesa, va destacar el paper de museus i biblioteques en els sistemes d'ensenyament tradicional qüestionant "la vaca sagrada de la visita escolar".\nTres exemples van il·lustrar la tercera sessió "Comunications and tecnology", La biblioteca d'Alexandria va explicar la complexitat de processar dades massives de manera fiable i la seva inclusió pública i la necessitat tecnològica d'establir la recerca multilingüe. L'"Israel Museum" va destacar una experiència on els usuaris participen en el procés de millora d'un nou motor de cerca. Des de "The San Jose University", Califòrnia es va proposar la implantació d'una "tecnologia amb cor". Finalment els assistents van acordar que el principal criteri per mesurar i avaluar l'efectivitat de les eines tecnològiques ha de ser l'impacte públic i no la introducció d'alguna cosa "nova o innovadora".\nEn la quarta sessió "Building skills of library and museum professionals", tres casos van servir per debatre sobre la formació dels professionals de biblioteques i museus. Des de la Universitat de Siracuse, NY, es va reflexionar sobre la importància que els professionals sàpiguen conversar com a eina per crear coneixement. Seül, va destacar la necessitat d'equilibrar el gap generacional creat per la globalització, veu els museus com "lloc humanístic ideal per a l'intercanvi". Un representant de AFRICOM a Kenya, va descriure la competència professional com un conjunt entre tècnica, coneixement i aptitud per treballar per la cohesió social en un país multiracial. Els participants van destacar la importància de la col·laboració entre l'equip tècnic i dels col·laboradors, així com el de les institucions per treballar amb associats i partners.\nA la sessió cinquena i última, "Demostrating public value", tres institucions van exposar els seus projectes, el museu de Baltimore va explicar que han revisat la missió i el seu funcionament intern per integrar als seus equips membres de la comunitat i professionals externs. La representació de Nairobi va explicar un projecte amb comunitats rurals, on han establert biblioteques mòbils i biblioteques de lectura en botigues i, a més, col·laboren amb els ministeris a nivell nacional per proveir serveis cívics a les comunitats com formació en e-salut i formació sobre salut laboral. Des del Natural History Museum de Berlín es va explicar la importància que els programes dels museus contribueixin a incrementar la cultura científica dels ciutadans en una societat governada per la ciència i la tecnologia. El grup de discussió va plantejar que les armes més efectives "estan en els nostres caps" Si som capaços de comprometre el públic d'una manera profunda ens retornaran un impacte real i sostenible.\nPer tot el que us he pogut explicar, d'una forma resumidíssima, sobre el contingut del Seminari espero que pugueu valorar l'interessant que resulta, tant des del punt de vista professional com personal, la lectura d'aquest informe i la consulta dels continguts que apareixen a la pàgina web. A més, trobareu els contactes amb tots els participants del Seminari.\nURL d'origen: http://www.ub.edu/blokdebid/ca/content/informe-sobre-el-seminari-libraries-and-museums-era-participatory-culture?mini=2019-10


Metralla #5- Esperit\nAny 2 Núm. 48 Diumenge, 12 de desembre de 2021\nFa pocs dies vaig assabentar-me de l’existència d’una infame plataforma anomenada «Copaping». L’objectiu d’aquesta detestable iniciativa és establir un marc de validesa legal per permetre la criança de fills a persones que no mantenen cap mena de relació sentimental entre elles. De fet, no és necessari que convisquin, ni que mantinguin un lligam estable, ni tan sols que es coneguin. L’únic requisit és tenir ganes de ser «progenitor» d’una criatura. Per mitjà del portal els usuaris podran escollir en un catàleg el perfil més adequat a les seves preferències personals per compartir la «coparentalitat» de la seva mascota humana. El propòsit final és que psicòpates i fracassats socials tinguin l’oportunitat d’apropiar-se de la vida d’un infant per satisfer llur caprici domesticador. Per més que hi penso, se’m fa difícil imaginar-me una pràctica més repugnant que aquesta. Els nens víctimes d’aquest macabre experiment seran privats de conèixer l’escalf d’una família i l’amor entre els seus pares, dues institucions cabdals per estructurar la vida i construir homes de qualitat. Una tràgica extravagància que se’ns presenta com una forma alternativa més d’agambar la mainada que hem d'acabar acceptant com a vàlida. En fer-ho, tanmateix, el valor de la vida, i els lligams primordials que necessàriament l’han d’envoltar, seran anorreats, destruïts per l’interès d’una colla d’immorals que volen viure l’experiència de la paternitat com un producte de consum. El triomf d’aquestes idees diabòliques ens apropa cada vegada més a la deshumanització, a la reconversió dels homes per animals de granja. El futur que ens esguarda és una humanitat en aparença, arrapada només a la forma dels nostres cossos, perquè no quedarà rastre dels components essencials que ens converteixen en persones. Amb tot, espero i desitjo que els impulsors i partidaris d’aquesta ignomínia finalment trobin el marc de legalitat adequat a les seves aspiracions i d’aquesta manera no tornin a veure mai més la llum del sol.\nUn dels grans temes, encara pendent d’anàlisi, d’aquests anys de 2017 a 2021 ha estat el de la teoria de la conspiració QAnon. Resulta sinistre pensar en qui pot haver estat al darrere, proporcionant pinso a milions de persones —trust the plan!, deien. QAnon, una secta d’Internet en la qual creien (i encara creuen) cegament milions d’americans i d’occidentals en general ha estat una de les grans estratègies per mantenir escarxofats i passius els segments més radicals i amb potencial revolucionari (o extremista/terrorista) dels Estats Units d’Amèrica. La història recorda a l’Operació Confiança (1921-1926) llançada per la policia soviètica, la Txekà, després de la Guerra Civil Russa. En alguns aspectes, recorda també a les cadenes de missatges, a les jugades mestrívoles i al mantra de l’Estat-està-contra-les-cordes que han circulat durant tot el Procés. Fa pensar el paper que tenen els partits, les associacions, les agències d’intel·ligència i les xarxes socials en la confecció de l’opinió pública i la manipulació de les masses. Ha quedat destruïda la capacitat crítica de la població? En absència de canals polítics normals i d’oportunitats de transformació, els anhels i les esperances es projecten així?\nA l’últim número (193) de la revista Élements, François Bousquet ha entrevistat el nacionalista quebequés Mathieu Bock-Côté. A banda d’explicar que el Canadà va utilitzar el multiculturalisme i la immigració massiva per diluir la identitat del Quebec i frenar-ne el moviment nacionalista, Bock-Coté defensa que el moviment woke —que hem comentat tant servidor com Eudald Calvo a Esperit— representa la quarta onada totalitària de la modernitat. «Després de 1793, després de 1917, després el final dels anys seixanta, amb l’hipnosi maoista, el totalitarisme es reactiva avui, amb el mateix desig de purificació integral de l’ordre social, amb la seva política que transforma la dissidència ideològica en problema psiquiàtric, amb la seva tendència natural a creure que el mal s’encarna en una categoria social que caldria purgar per tal que el món renaixi».\nEric Zemmour, flamant novetat a l’alça de les properes eleccions presidencials franceses, ha estat agredit en el seu primer acte multitudinari al nord de Paris. Fets com aquest són esperables de l’Europa d’avui, i no haurien de causar-nos cap mena d’astorament. Ja ho sabeu: no us atreviu mai a contradir els dogmes del present, o rebreu. Tristament, també és habitual la reacció dels mitjans. L’atacant, que va escanyar Zemmour durant uns instants, ja ha estat catalogant d’activista, i l’agressió s’ha recollit en algunes notícies amb sintaxi passiva, ben deliberada: «Zemmour es va fer mal al canyell… (sic)». És la reducció recurrent de tot fenomen reaccionari a tendències feixistoides que no tenen cabuda en les democràcies liberals. És l’assimilació mandrosa, barata, de Zemmour a Trump, i per extensió als anomenats populismes dels últims anys —una teoria que, misteriosament, engloba des de Boris Johnson a Víktor Orban. La reacció dels mitjans, com hem pogut comprovar en el passat recent d’Occident, no fa altra cosa que afegir llenya al foc: no reconèixer el caràcter diferencial de la personalitat i les idees del candidat Zemmour és un error considerable. El seu ascens en els sondejos té a veure amb l’encert de plantejar temes com ara la substitució demogràfica, la delinqüència o l’islamisme; temes incòmodes que han estat soterrats per la premsa i la política de masses dels últims temps. Temes que, potser precisament perquè són incòmodes, mereixen especial atenció. Zemmour els ha plantejat amb un bast coneixement de la realitat i dels arguments a banda i banda. Zemmour no és una figura histrònica à la Trump, ni tampoc una mera expressió momentània de frustració popular. Zemmour és el primer intent articulat i madur de centrar el debat polític en la supervivència d’Occident des de la nació, reflexionant alhora sobre els valors fundacionals del nostre llegat cultural.\nNacióDigital publicava el passat dia 2 un article signat per la periodista Alba Carreres amb el títol «Patis, futbol i masclisme». Si bé és fàcil endevinar el contingut del citat article, reprodueixo només una frase que diu així: «eliminar les pistes de futbol a les escoles és contribuir a erradicar el manspreading i alliberar la societat del futur de brots de patriarcat enquistat». Els nens a les escoles han de poder jugar al joc o esport que més els vingui de gust. És una obvietat, però en els temps que ens ha tocat viure defensar les obvietats és també la nostra feina. És cert que el futbol professional actual, això que en diem «el futbol modern», és quelcom criticable, des dels sous que es paguen fins als obscurs negocis que es gesten a les tribunes d’alguns estadis. Però això no té res a veure amb que la mainada vulgui jugar a futbol al pati de l’escola i, molt menys, amb el masclisme. I molt menys ara que el futbol femení està en boca de tothom gràcies a grans esportistes com l’Alexia Putellas.


Espai 12@16: 2013\nNovembre a l'Espai 12 @ 16! T'agraden els KARTS?!! Aquest dissabte, dia 16, quedem a les 10 h a l'Espai per anar a l'INDOOR KARTING. El preu seran només 6 €, però és imprescindible que, si voleu venir, ens aviseu abans de dijous per la nit, ja que s'ha de fer el pagament per adavantat...\nPublicat per Espai 12 @ 16 a 16:29 Cap comentari:\nTALLER DE CUINA 4 DE MAIG\nAquí teniu imatges del darrer taller de cuina que vam fer: MACETAS DE FRUTAS! Aquesta setmana en tornarem a fer un altre, ja us podeu apuntar!!! (Tingueu en compte que LES PLACES SÓN LIMITADES)\nPublicat per Espai 12 @ 16 a 16:53 Cap comentari:\nL'ESTIU JA HA ARRIBAT A L'ESPAI 12 @ 16! JA PODEU VENIR A FER LA INSCRIPCIÓ!!!\nPublicat per Espai 12 @ 16 a 16:16 Cap comentari:\nBateries ANTIAEREAS GUINARDÓ\nsi es que algú ens segueix...volíem compartir unes fotografies de la (gran) sortida que hem fet aquesta tarda amb alguns dels nostres nois de l'ESPAI.\nBarcelona és màgica!\nPublicat per Espai 12 @ 16 a 20:00 Cap comentari:\nJuny a l'Espai 12 @ 16!!!\nPublicat per Espai 12 @ 16 a 11:27 Cap comentari:\nCalendari definitiu MAIG\nus faig arribar el calendari definitiu de MAIG, faltaven algunes cosetes\nPublicat per Espai 12 @ 16 a 19:19 Cap comentari:\nCONCERT JOVE ESPAI 12@16\nAtenció! Aquest dissabte 2 de març, a partir de les 12.00 h, concert per a joves al davant de l'Espai 12@16! Gaudirem de les actuacions d'Aitorpenak (cantaitor) i THE BIRTHS (rock)! No us ho perdeu!!!\nPublicat per Espai 12 @ 16 a 16:47 Cap comentari:\nM.A a l'estudi de l'Espai 12@16\nAvui us deixem uns quants temazos enregistrats i masteritzats a l'estudi del 12@.\nL'artista es M.A i el podeu escoltar aquí:\nPublicat per Espai 12 @ 16 a 20:29 Cap comentari:\nEtiquetes de comentaris: Estudi de gravació\nII Edició: Tú ho saps, Tú ho Vals\nCom ja sabeu, el passat divendres día 25 de Gener vam organitzar conjuntament amb el Punt Jip de Sants-Montjuic la segona edició del concurs de talents "Tú ho saps, tú ho vals" al Centre Cultural Albareda\nAquesta vegada va tornar a ser tot un èxit amb actuacions de cant, ball, beatbox i piano.\nDesde aquí felicitar als guanyadors:\nI donar les gracies a tots els participants, públic, jurat, equip tècnic del CC. Albareda, etc...\nEl pròxim any....Més!!!\nPublicat per Espai 12 @ 16 a 18:32 Cap comentari:\nCalendari Activitats de Febrer\nCalendari de Febrer amb toooooootes les nostres activitats pel mes més curt de l'any.\nEn breu actualitzarem amb tota la informació sobre la II edició de "Tú ho Saps, Tú ho Vals"\nPublicat per Espai 12 @ 16 a 18:39 Cap comentari:\nHola ! Aquí us deixem l'últim flyer de la nostra nova programació\nRecordeu que aquest divendres us esperem al Centre Cultural Albareda a les 18:00h !!!\nPublicat per Espai 12 @ 16 a 16:21 Cap comentari:\nEl 12@16 lidera la classificació del grup 12 de Juvenils de la lligueta del FEEB.\nFelicitats als jugadors i entrenadors capdavanters de la taula!!!\nPodeu veure la classificació completa aquí . Pitxeu a Juvenil masculí- Grup 12\nPublicat per Espai 12 @ 16 a 17:44 Cap comentari:\nTaller de Customització de Roba\nEl passat dimecres vam encetar un nou taller de personalització de roba i complements.\nA la primera sessió vam pintar a mà estotjos, aquests són els resultats:\nEl proper dimecres a les 18: 00h farem un bolso de roba, cosit amb les nostres mans....\nPublicat per Espai 12 @ 16 a 16:04 Cap comentari:\nEtiquetes de comentaris: Programació Activitats, Tallers\n2a Edició : Tú ho Saps , Tú ho vals!!\nPer segon any consecutiu torna un dels esdeveniments més esperats de l'any, el Gran Concurs de Talents "Tú ho Saps , Tú Ho Vals".\nAquest concurs està adreçat a nois i noies d'entre 12 i 18 anys que vulguin demostrar el seu talent a l'escenari, cantant, ballant, fent màgia, monòlegs....\nSi voleu participar podeu fer la vostra inscripció a l'Espai 12@16 o al Punt Jip dels instituts. També podeu imprimir-la i portar-nos la fins al 23 de Gener\nL'espectacle tindrà lloc el proper Divendres 25 de Gener al Centre Cultural Albareda. Us esperem!!!!\nPublicat per Espai 12 @ 16 a 17:50 1 comentari:\nAquí us deixem el calendari de gener actualitzat, amb totes les activitats i tallers nous que farem durant aquest mes:\nRecordar-vos que demà anem al Museu Blau, hem quedat a les 10:30h a l'Espai... Veniu esmorçadets i amb ganes de veure bitxos!!\nNovembre a l'Espai 12 @ 16! T'agraden els KARTS?!!...


L’ANC es planteja la convocatòria d’una manifestació davant d’Estremera i Soto del Real | VilaWeb\nL’ANC es planteja la convocatòria d’una manifestació davant d’Estremera i Soto del Real\nEl secretariat de l'entitat estudiarà aquest dissabte la possibilitat d’assumir la iniciativa\nL’independentisme s’ha manifestat al cor de la Unió Europea i ha clamat per l’alliberament dels presos polítics. La imatge de 45.000 persones marxant pels carrers de Brussel·les amb estelades i cridant ‘llibertat’ va tenir un impacte potent en l’àmbit mediàtic. Tanmateix, l’estratègia repressiva de l’estat espanyol no ha variat ni un mil·límetre. Per això, certs sectors de l’independentisme fa temps que especulen amb una acció més directa: manifestar-se a la ciutat de Madrid o davant de les presons d’Estremera i Soto del Real, on són empresonats Oriol Junqueras, Joaquim Forn, Jordi Cuixart i Jordi Sànchez.\nAquesta última possibilitat ha cobrat força arran de la decisió del Tribunal Suprem espanyol de mantenir en presó preventiva el vice-president de la Generalitat, Oriol Junqueras. L’argumentari del tribunal, més pròxim a una sentència condemnatòria que no pas a una revisió del cas, va encendre encara més els ànims. En aquest sentit, Gabriel Rufián, diputat d’ERC al congrés espanyol, va fer el següent piulet:\n45.000 rodeando Bruselas. 45.000 rodeando Soto del Real y Estremera.\n— Gabriel Rufián (@gabrielrufian) January 5, 2018\nFonts de l’ANC han explicat a VilaWeb que el secretariat de l’entitat fa temps que valora la possibilitat de convocar una manifestació davant d’Estremera i Soto del Real, però en cap cas a la ciutat de Madrid. De totes maneres, diuen que encara no s’ha decidit res perquè és un tema que divideix els membres del secretariat. ‘Hi ha gent que ho té molt clar i altres que en són més renuents. No passa com amb la manifestació de Brussel·les, que la vam preparar amb temps i tots hi estàvem d’acord’, expliquen les mateixes fonts.\nDissabte, la direcció de l’ANC es reunirà per debatre el full de ruta de l’entitat per a enguany. Un text que haurà de rebre l’aprovació de les bases en l’assemblea general del 17 de febrer. Les fonts consultades per VilaWeb diuen que en la mateixa reunió s’acordarà una posició definitiva sobre una manifestació a Estremera i Soto del Real. ‘Seria molt estrany que no es prengués una decisió. Fa molts dies que en parlem i ara té més força que mai’, argumenten.\nUna convocatòria sense detalls\nEl debat intern sobre si s’ha d’anar a Estremera o Soto del Real no ha anat més enllà de la convocatòria. Segons fonts de l’ANC, no s’han discutit els detalls d’una possible convocatòria. Ara bé, les mateixes fonts expliquen que, per logística, la cosa ‘més natural’ seria una doble manifestació simultània a les dues presons, perquè els dos centres penitenciaris estan separats per més de cent quilòmetres. Tampoc no s’ha fet esment a possibles dates per a la convocatòria.\n‘No se n’ha parlat’\nÒmnium, per la seva banda, ha dit a VilaWeb que tenia constància que al carrer es comentés la possibilitat de manifestar-se davant d’Estremera i Soto del Real. En tot cas, la direcció de l’entitat no s’ha posicionat sobre una possible convocatòria: ‘No se n’ha parlat.’


VOLEM: de novembre 2019\nAvui ha arribat aquesta carta:\nSi Volem, volem\nM’assec en silenci i espero que es tanquin els llums. Reconec que he arribat fins aquí carregant una motxilla molt plena. Em pesa. Hi duc sentiments molt antics i preuats, records que s'activen amb la lectura del programa de mà: alliberament, lluita, paraula. També hi duc un present ple de nafres.\nUna veu càlida i plena inicia el vol - jo la conec aquesta veu, m'arriba al cor - i la remor d'unes passes va prenent el ritme d'un batec. Grandola! La llum al final de la foscor. Sense pensar, desplego les ales. Imperceptiblement.\nI a poc a poc se'ns fan presents totes les lluites, les d'avui i les de sempre. No son lluites petites, aïllades una de l'altre. La màgia de l'espectacle, la veritat de les paraules, les enllaça i en fa una de sola, gran com un sol que s'alça agombolat per les veus i la música.\nLali Barenys, Namina i Carles Bertran han sabut crear un espai teatral on la senzillesa i la rotunditat fan que sigui possible la trobada entre autors molt diferents sense que res grinyoli, sense que es perdi en cap moment aquesta flaire de veritat, aquest to de conversa entre companys. Paraules precises, dures quan cal, imprescindibles, però sempre serenes.\nDe Shakespeare a Salvat Papasseit, de Fabrizió d'Andrè a Silvia Plath, de l'Enric Casassas a una desconeguda Rodoreda, poemes i cançons són allà amb una funció precisa: obrir presons, saltar barreres, internes i externes, i fer-ne camins.\nI en mig de tots ells trobem un nou tresor, els poemes de Lali Barenys que quan no troba el poema que vol, se'l inventa i l'afegeix a la trena, com un fil més, i en aquest gest ens descobreix que aquesta gran actriu i directora de teatre és, a més a més, una escriptora que té moltes coses per dir i que les diu amb una imaginació i un ritme poètic propi, que esperem segueixi conreant dins i fora del teatre.\nAmb la sensibilitat de Carles Beltran, compositor, arranjador i intèrpret de la música, i l’extraordinària veu i el gest dolç de Namina, l'espectacle s'arrodoneix i arriba a moments de gran bellesa quan les tres veus es fonen en un aliatge de llums i metalls, de ràbia i tendresa.\nÉs un espectacle que et cura les ferides i et dona nous ànims, sentiments guiats per la raó. Perquè tenim raons i tenim raó.\nSeguiré volant, seguiré lluitant i prometo ser, per sempre més, assertiva i resilient.\nAraceli Vilarrassa Cunillé (mestra de personetes i mestra de mestres i persona de teatre, a estones dobladora, i filla de l' actriu Teresa Cunillé, mestra dEGB de la Lali, mestra de vida )\nGràcies gràcies , ens commou commoure, i saber que VOLEU amb nosaltres.\nVolem és de tots (i teu més)\nVOLEU AMB NOSALTRES?\n23 de novembre 21h a LA VERBENA DE SANT JOAN DE VILATORRADA\nVOLEU LLEGIR LA CRÍTICA QUÈ HA DIT?\nLes paraules precises en el moment que calen (Iolanda Garcia Madariaga) Sortir del teatre amarada d’emoció i la sensació de caminar més lleugera no és massa habitual. Volem (si volem) -o Si volem, volem- t’acaricia l’ànima i se’t fica dins un pessigolleig que perdura. L’atractiu joc de paraules posa títol a un espectacle que té quelcom de terapèutic. Lali Barenys, Carles Beltran i Namina ho han tornat a fer! Després de Maleïdes les guerres, han tornat a confegir un espectacle que, amb el format de recital poètic, és un prodigi de dramatúrgia. Aquest trio de grans professionals ... LLEGIR MÉS\nEL RÒSSEC DELS TIRANS (Francesc Massip) Ho han tornat a fer! Aquest trident de poesia, cant i música que configuren Lali Barenys, Namina i Carles Beltran ha tornat, després de Maleïdes les Guerres, a fer-nos pujar un calfred per l'espinada, a deixar-nos clavats a la cadira i a escurar-nos l'ànima. El seu darrer espectacle, estrenat a la presó de Puig de les Basses i que ha entrat a la festa major de Barcelona per la porta del Versus, és novament una escopinada a l'entrecella dels tirans que han convertit l'estiregassada pell de brau en un presidi de la democràcia. El títol és ... Llegir més\n23 novembre volem a LA VERBENA\nseguim de gira\n23 de novembre VOLEM a SANT JOAN DE VILATORRADA, A LA VERBENA\nvenda entrades https://www.entrapolis.com/entradas/volem-si-volem-la-verbena\nIntensa nit ahir al Centre de Gràcia, gràcies a l entitat de més de 150 anys que ens va acollir i a tot el públic assistent!\nEl 23 de novembre a Sant Joan de Vilatorrada


Més de 226 kg de joguines intercanviades entre els alumnes de les escoles de Vic, al 9è Mercat d’Intercanvi — Ajuntament de Vic\nSou aquí: Inici → Notícies → Més de 226 kg de joguines intercanviades entre els alumnes de les escoles de Vic, al 9è Mercat d’Intercanvi\nMés de 226 kg de joguines intercanviades entre els alumnes de les escoles de Vic, al 9è Mercat d’Intercanvi\nEl passat dimarts, es va celebrar el 9è Mercat d’Intercanvi de joguines amb la participació de diferents escoles, emmarcat dins la Setmana Europea de prevenció de residus, 2018. Van assistir més de 340 alumnes de cicle mitjà de 7 escoles de Vic: Estel, Salarich, Sentfores, FEDAC Pare Coll, Sant Miquel dels Sants, Escorial i Sagrat Cor.\nTots els alumnes van poder intercanviar llibres, joguines o material esportiu amb la finalitat de dóna’ls-hi un nou ús. Cada nen o nena podia portar un total de quatre objectes que ja no utilitzava per intercanviar-los amb la resta d’infants.\nUn cop les escoles van arribar al recinte firal, amb el suport i dinamització dels alumnes de la Casa d’Oficis, els infants van esmorzar, van decorar les taules i van col·locar tot el material sobre les taules. Els dinamitzadors van anar donant les instruccions, primer per fer una ronda per observar els objectes que hi havia sobre les taules per intercanviar i, seguidament, van començar a buscar els propietaris dels objectes que més els hi agradaven per negociar i intercanviar-los. L’intercanvi acaba amb una encaixada de mans entre els propietaris dels objectes intercanviats.\nDestacar la visita de Josep Ramon, regidor de Medi Ambient, que va valorar positivament aquest mercat perquè s’educa als infants en la cultura de la reutilització i que amb aquesta acció s’evita que les joguines passin a ser residus.\nPer acabar es va fer la valoració de l’activitat i es va mostrar públicament els 226 quilos de joguines que s’han canviat de mans. Amb l’intercanvi poden allargar la vida de les joguines evitant que aquestes vagin a parar al contenidor.


El Consell de Transparència admet la reclamació de Compromís i insta a l’Ajuntament de Benidorm a informar – Compromís per Benidorm\nEl Consell de Transparència admet la reclamació de Compromís i insta a l’Ajuntament de Benidorm a informar\nPublicat el 6 Juliol 2018 en General\nEl Consell de Transparència ha estimat la reclamació interposada pel regidor de Compromís i portaveu del grup municipal Compromís los Verdes, Josep Bigorra, contra l’Ajuntament de Benidorm per no contestar el govern preguntes plantejades en el ple de 26 de setembre de 2016, referides principalment a la classificació del sector urbanístic APR7 (Serra Gelada) i a l’estació d’Autobusos. El Consell reconeix el dret del regidor a rebre eixa informació i insta a l’Ajuntament a què li la facilite en el termini màxim d’un mes a comptar des de la notificació.\nTot va començar en el ple de 26 de setembre de 2016. En la sessió plenària ordinària, Bigorra va preguntar per una sèrie de qüestions que no havien sigut contestades a un ciutadà. Les preguntes versaven: en primer lloc, sobre el conveni urbanístic caducat i la classificació de sòl urbà de la zona APR7, que afecta a la Serra Gelada, abans que es canviara a sòl no-urbanitzable protegit; en segon lloc, sobre la infracció urbanística i la sanció corresponent respecte a la modificació de l’Estació d’Autobusos de Benidorm, i en tercer lloc, de manera més reduïda sobre l’ordenança de transparència o l’escriptura dels locals de l’edifici Karola.\n“En no rebre resposta, ni en eixe ple ni el següent, com així ho assenyala la legalitat vigent i com així ho ha reconegut la resolució del Consell de Transparència, i tampoc en mesos successius, el 27 de juny de 2017 van traslladar la queixa al Consell de Transparència”, va explicar Bigorra en la roda de premsa. El regidor ha indicat que el Consell, en el seu escrit, assenyala que el 6 de juliol de 2017 va remetre a l’Ajuntament de Benidorm la queixa per donar-li audiència per un termini de quinze dies, per aportar la informació i formular al·legacions. “De manera literal, el Consell diu que l’escrit va tindre entrada en l’Ajuntament el dia 10 de juliol de 2017 i que fins a hui no s’ha rebut cap resposta de l’Ajuntament de Benidorm a l’escrit. És a dir, un any sense contestar al Consell de Transparència. Ja no és que no contesten a un regidor, sinó que no contesten a una administració que precisament vetla per la transparència”, ha criticat.\nAmb tot això, la contestació del Consell de Transparència reconeix tot el dret del regidor de Compromís a obtindre la informació o bé per la legislació de transparència per rebre la informació o bé per la legislació de les administracions públiques com a membre de la corporació municipal. I certifica que eixe dret no ha sigut satisfet; per la qual cosa, estima parcialment les reclamacions de Bigorra i insta a què l’Ajuntament de Benidorm facilite en el termini màxim d’un mes a comptar des de la notificació de la resolució la informació sol·licitada, que va ser enviada el passat 19 de juny de 2018. I en qualsevol cas, la resolució també convida al regidor a comunicar qualsevol incidència en l’execució de la resolució.\n“El govern local de Benidorm té un problema amb la transparència i amb el compliment de la legalitat. I això s’ha posat de relleu amb aquesta resolució del Consell de Transparència –ha indicat-. Davant açò convidem al govern local a què ens entregue tota la documentació que fa més d’un any que ens havia d’haver donat”.\nA més, la resolució ressalta la importància dels temes preguntats. Al respecte de l’APR7, indica: “Estem davant un assumpte, el que es refereix al sòl de la Serra Gelada d’alt valor no solament ecològic i mediambiental sinó també de la consideració popular i de la sensibilitat identitària de la ciutadania.[…] Pel que sembla, l’Ajuntament de Benidorm s’hauria avançat a realitzar una modificació del sòl (quan estava suspesa tota activitat en aquesta zona) amb el que va signar un conveni amb els particulars als quals va haver de pagar o donar altres terrenys a canvi, quan si haguera esperat a la declaració que més tard va aprovar la Conselleria haguera sigut la Generalitat la que haguera corregut amb totes les despeses i no l’Ajuntament de Benidorm”.\nI sobre l’estació d’autobusos considera que “la pregunta està ben plantejada per a ser considerada informació de gran interès públic, ja que segons la valoració dels tècnics si la infracció fóra lleu podria legalitzar-se aquesta infracció però si és greu o molt greu podrien escometre’s accions diferents i favorables a la corporació municipal. Per tant, aquesta pregunta també quedaria estimada per ser de gran interès informatiu públic”.\n“Es pot dir més alt però no més clar: preguntem per temes importants per a Benidorm i el govern no ens contesta. Ja no és únicament una qüestió de transparència, sinó també d’interés general i per tant, la resposta es fa encara més necessària”, ha conclòs Bigorra.\n← Compromís sol·licita informació a l’Ajuntament de Benidorm sobre el contracte amb GESPOL\nCompromís demana que es reparen desperfectes en el nou arbrat de l’avinguda Ametlers de Benidorm →


3r | Escola El Margalló | Pàgina 2\nEL CICLE MITJÀ I EL SARDATIC\nEl passat 21 de maig els alumnes de 3r i 4rt van participar a la Ballada de Sardanes que és va celebrar al Parc de Baix-a-mar. Aquesta era l’activitat de cloenda del Projecte Sardatic. Ens ho varem passar molt bé ballant la Sardana del Projecte “Un drac ben… Llegeix més»\n3r, 4t, Cicle mitjà, General, General Escola, Música, Portada, Primària 0\nL’escola participa a la Mostra d’art d’objectes reciclats que es fa a La Sala\nEls alumnes de Cicle MItjà que han fet el Taller de Volum i Reciclatge participen a la Mostra d’art d’objectes reciclats que es fa a La Sala de Vilanova i la Geltrú. La Mostra estarà disponible des del 26 de maig al 26 de juny i… Llegeix més»\n3r, 4t, Cicle mitjà, General Escola, Portada, Primària Plàstica, Taller de Volum-Reciclatge 0\nQUINES COLÒNIES! Què diuen els nens i nenes del Cicle Mitjà?\nAquestes colònies han estat genials…\nPerquè han estat d’aventura i els monitors eren molt simpàtics, divertits, etc. M’HAN ENCANTAT!!!\nPerquè ens hem tirat per un pont tirolès i hem anat a un bosc encantat.\nPerquè eren d’aventures i vam escalar. Aquestes colònies han estat les millors del món!\n3r, 4t, Cicle mitjà, General Escola, Portada, Primària 0


març | 2019 | EL BLOC DE TERCER\nFinalment han nascut 4 pollets en total.\nPublicat el 15 març 2019 per Anna Zamora\nDesprés d’una setmana intensa d’observacions, donem per tancada la part del nostre projecte d’incubar ous. Ja han passat molts més dels 21 dies necessaris per el naixement dels pollets així que entenem que els ous que queden no han estat viables i no han nascut els pollets que podrien haver dintre.\nAra baixarem tots a l’aula d’experimentació per obrir-los i observar què hi ha dintre i en quin punt es trobaven. Tenim necessitat de saber què és el que ha passat. Hem fet prediccions i ja veurem si eren certes.\nEntre tant, els 4 pollets fan vida al “niu” que els hem preparat.\nTELENOTÍCIES ESPECIAL COLÒNIES\nPublicat el 6 març 2019 per Anna Zamora\nDesprés de tornar de colònies vam decidir fer un tancament de projecte molt especial. Volíem explicar el que havíem viscut durant aquells dies en format telenotícies.\nEns hem preparat les notícies dels diferents àmbits que envoltaven l’experiència de les colònies: Tallers, espai, joc, reptes, vetllades…\nHa estat un treball on hem pogut recuperar l’experiència de treballar amb el croma , com a la setmana temàtica.\nAqui van els vídeos.


tens un racó dalt del món: 98è joc literari\nAvui és el tret de sortida dels jocs literaris del mes de març, amb els quals podreu començar a acumular punts per al sorteig del premi del mes: un lot de llibres de Cossetània edicions.\nAquest és el 98è joc literari, la qual cosa vol dir que ens aproximem al número 100, que celebraré de forma especial. Però això ja arribarà.\nDe moment, cal que endevineu el títol del llibre que s'amaga darrere de la imatge, i que trobeu la frase amb què comença i acaba la novel.la, que és la mateixa. No dono més pistes perquè l'autor és conegut mundialment. Com sempre, heu d'enviar la solució (títol del llibre, autor i primera i última frase) a jesusimaite@gmail.com juntament amb el vostre nom i població si participeu per primera vegada.\nVistes les dificultats que, en general, esteu trobant per a encertar aquest joc, us donaré una pista. Alguns, no sé per què, creuen que l'autor del llibre és James Joyce. No ho és, però comparteixen les aigües del mateix oceà.\nJo crec que tinc la resposta però aconseguir la primera línia i última del llibre :S\n4 de març de 2009, a les 11:59\nUf, com el joc anterior, em sembla que no ho pesco…\n4 de març de 2009, a les 12:43\nEspero poder anar a escoltar-te el proper dia 10 a la teva xerrada.\n4 de març de 2009, a les 13:59\nOstres... ni idea...\n4 de març de 2009, a les 15:21\nJoana Angrill ha dit...\n4 de març de 2009, a les 17:55\nBuff... vaig ben perduda...\n5 de març de 2009, a les 11:30\nCrec que em rendeixo... ufff\nPer cert, posaras les solucions de l'anterior? :-) Encara no tinc ni idea de què feia en Tom Jones cap per avall... :-(\n5 de març de 2009, a les 18:45\nAquest em sembla que si que l'endevino.\nEn quant a l'anterior, estic com l'Assumpta.\n5 de març de 2009, a les 19:08\nNo el pesco. Què volen dir aquestes franges ? Aquesta setmana ni flowers ...\nNo hi posaràs cap pista més ?\n5 de març de 2009, a les 22:54\nAi, acabo de veure que deies que hi havies afegit pistes i he vingut pitant... però aquesta pista ja l'havia vist i res... ni idea. Què hi farem :-)\n17 de març de 2009, a les 13:01


òscargid: Aquest diumenge presentaré la festa del TDAH\nAquest diumenge presentaré la festa del TDAH\nSovint, ser comunicador et permet fer també altres coses divertides i agraïdes a banda de la teva feina diària. Aquest diumenge, tinc l’honor de presentar la festa del TDAH -persones amb dèficit d’atenció i hiperactivitat-, en el marc de la IV setmana europea del TDAH. L’associació TDAH Vallès, que ajuda i dóna suport a persones afectades per aquesta patologia, ha preparat un seguit d’actes a la cèntrica plaça Doctor Robert de Sabadell per sensibilitzar la població.\nLa IV setmana del TDAH, que se celebrarà simultàniament a diversos països europeus, començarà aquest dissabte a Sabadell a les 10:30h del matí. La plaça s’omplirà d’activitats lúdiques, com ara exhibicions d’Aikido i balls de saló, o les actuacions de l’Esbart Sabadell Dansaire i els Gegants de la Creu Alta. A més, des de primera hora del matí, les components del conegut grup musical Macedònia estaran a la plaça esmorzant amb tots els presents.\nLa festa tindrà també moments de reivindicació i sensibilització, com la lectura del manifest de la Federació Espanyola de TDAH o el sorteig solidari de productes de “famosos” que s’han volgut solidaritzar amb la causa: només per comprar una xapa amb el logo de l’associació sabadellenca, els assistents podran guanyar un llibre de Magda Bonet dedicat per Luz Casal; una samarreta signada per Sergio Dalma o 3 cd’s amb les 50 millors cançons d’aquest cantant sabadellenc.\nDes del meu blog vull convidar-vos a tots a acostar-vos aquest diumenge a la festa del TDAH. M’agradaria que, amb la vostra participació en la festa solidària, experimentéssiu la mateixa satisfacció que tindré jo quan estigui posant el meu granet de sorra davant del micròfon. Us hi espero!\nPublicado por òscargid en 17:51\nuii quina manera de comunicar fa mesos que aqui no s'hi escriu res de res.\nLolita Pallerols i Fonolleda\nAbogados mercantil de Barcelona dijo...\nAquest bloc està molt bé, a veure si el reprens altre vegada.


Irineu Esteve i Carola Vila debuten amb 'top-ten' als Mundials Júnior d'esquí nòrdic — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Irineu Esteve i Carola Vila debuten amb 'top-ten' als Mundials Júnior d'esquí nòrdic\nIrineu Esteve i Carola Vila debuten amb 'top-ten' als Mundials Júnior d'esquí nòrdic\nEls fondistes andorrans han fet un 9è i un 10è lloc respectivament a les primeres proves. L'urgellenc Jaume Pueyo, 35è a la cursa de 10 km\nIrineu Esteve i Carola Vila han tingut un molt bon debut als Campionats del Món Júnior d'Esquí Nòrdic, que es disputen a Lahti (Finlàndia). Els dos fondistes de l'equip d'Andorra, dirigit per l'urgellenc Joan Erola, han fet 'top-ten' a les seves respectives proves. De la seva part, l'urgellenc Jaume Pueyo (CEFUC) ha arrencat amb un 35è lloc.\nAquest dimecres mateix, Irineu Esteve ha fet una 9a posició a la cursa masculina de 15 km estil lliure. L'atleta lauredià ha arribat a meta amb un temps de 35min02, a menys d'un minut del nou campió de la modalitat, el francès Jules Lapierre (34:02). Per l'equip espanyol, el ribagorçà Martí Vigo ha estat 18è (35:47).\nPrèviament, ahir dimarts Carola Vila va fer un 10è lloc a la prova femenina de 5 km estil lliure, amb una marca de 13:34, a quaranta-tres segons de la guanyadora, la sueca Frida Karlsson (12:50) i per davant de l'aranesa Maria Iglesias, que va ser 71a (15.31).\nTambé aquest dimarts, Jaume Pueyo arribava a meta 35è a la cursa masculina de 10 km lliures, on va fer un crono de 24min21s, a 1:47 del primer classificat, el francès Jules Chappaz (22:34). El fondista urgellenc havia debutat al Mundial diumenge, quan a la competició d'esprint d'1,6 km va acabar 69è (3:58). La victòria en aquest cas va ser per al rus Alexander Terentev.\nLa jornada d'ahir va estar marcada pel fred intens, amb -16º de temperatura a l'hora de la cursa femenina. Després de finalitzar, Carola Vila explicava que va sortir a un ritme lent però a partir de la primera pujada va recuperar posicions i va acabar signant "una molt bona carrera”, gràcies al fet de resistir bé el fred i a la bona elecció de material per part de l'equip. L'entrenadora de Vila, Laura Orgué, qualificava de "genial" la cursa d'aquest dimarts, en què la jove andorrana "va anar de menys a més". Orgué valora que Vila "ja ha demostrat un bon nivell anteriorment, però un top-ten en un Mundial júnior són paraules majors, perquè aquí es reuneixen tots els països més forts i els millors competidors d’aquestes categories".\nIrineu Esteve, al Mundial Júnior a Lahti (Foto: FAE)\nCarola Vila, al Mundial Júnior a Lahti (Foto: FAE)\nJaume Pueyo, als Mundials Júnior a Lahti (Foto: FCEH)


12è Premi: Cannabinoid modulation of hippocampal long-term memory is mediated by mTOR signaling | Fundació Dr. Antonio Esteve\nÉs el tema de la tesi doctoral d’Emma Puighermanal, una jove investigadora que amb només 25 anys signava com a primera autora aNature Neuroscience l’article que ha obtingut el dotzè Premi d’Investigació Fundació Dr. Antoni Esteve. Juntament amb Arnau Busquets, Andrés Ozaita i Rafael Maldonado formen part de l’equip del Laboratori de Neurofarmacologia de la Universitat Pompeu Fabra que va descobrir la connexió entre el cànnabis i la pèrdua de memòria. El seu articleCannabinoid modulation of hippocampal long-term memory is mediated by mTOR signaling ha estat, segons el jurat internacional d’aquest guardó, el millor treball de farmacologia publicat per un autor espanyol entre 2008 i 2009.\nLa investigació demostra que en els efectes amnèsics que produeixen els cannabinoides hi intervé una via de senyalització intracel•lular anomenada mTOR, que actua en el cervell a la zona del hipocamp, la regió associada al control de les respostes cognitives. La recerca suposa un punt de partida per a desenvolupar noves estratègies terapèutiques que puguin prevenir algunes de les conseqüències més negatives del consum de marihuana.\nEl 6 de juliol de 2011 passat van rebre el Premi d’Investigació Fundació Dr. Antoni Esteve de mans del seu director, Fèlix Bosch, i del Vicerrector de Docència i Ordenació Acadèmica de la Universitat Pompeu Fabra, Josep-Eladi Baños. Minuts abans de l’acte de lliurament conversàrem amb els quatre autors de l’article en el seu lloc de treball, el Parc de Recerca Biomèdica de Barcelona.\nDe quina manera afecta el consum de cànnabis a la memòria?\nArnau: Està demostrat en diferents estudis científics que el cànnabis pot produir alteracions en la memòria a curt i a llarg termini tant de treball com d’altres tipus. En estudis amb animals s’ha vist clarament que quan els administrem cànnabis tenen un dèficit en diferents tests de memòria. Però aquest dèficit també s’ha comprovat ja en consumidors humans.\nQuines altres conseqüències pot comportar el consum habitual?\nRafael: El primer trastorn evident és el cognitiu. Ja hi ha estudis que demostren que el rendiment escolar es veu realment afectat en aquells joves que consumeixen cànnabis. Però hi ha altres alteracions que avui en dia també sabem que produeix aquesta substància. Una de les novetats respecte a allò que sabíem fa deu anys és la incidència en conductes psicòtiques. Avui sabem que els consumidors de cànnabis tenen un 40% més de possibilitats de patir símptomes psicòtics al llarg de la seva vida que si no n’haguessin consumit. Això no vol dir que el cànnabis produeixi esquizofrènia, perquè moltes vegades es confon amb la psicosi. En aquest sentit sí tenim un gran interrogant. A data d’avui desconeixem si hi ha una relació directa entre el consum de cànnabis i l’aparició de l’esquizofrènia. Per altra banda, també ens hem de fixar en altres aspectes que poden semblar més banals però que comporten grans conseqüències. La població general, per exemple, desconeix que el consum de cànnabis altera la conducció de vehicles. La substància produeix també efectes desinhibitoris amb conseqüències negatives en el comportament juvenil, com les relacions sexuals no protegides, i que podem estendre a la resta de substàncies desinhibitòries.\nQuines implicacions pot tenir el vostre descobriment de la connexió entre el cànnabis i l’amnèsia?\nEmma: Haver descobert quines proteïnes específiques participen en aquests efectes del cànnabis a nivell cognitiu ens permet saber que si les inhibim a nivell farmacològic podem prevenir-ne aquests efectes amnèsics. Hem descobert, per tant, algunes dianes que tenen interès a nivell terapèutic i que ens permetrien prevenir aquests efectes perjudicials.\nA quin tipus d’usuari aniria destinat un possible fàrmac que mitigués els efectes amnèsics del cànnabis?\nEmma: S’ha de separar bé l’ús terapèutic de l’ús recreacional. A nivell terapèutic, si algun derivat cannabinoide provoca alteracions cognitives es podria fer una teràpia amb aquest fàrmac que inhibiria aquestes proteïnes que s’activen i així evitar l’efecte negatiu. A nivell recreacional, més que fer una teràpia per tal d’evitar alteracions de memòria, s’ha de fer molta campanya de prevenció per a evitar que la gent consumeixi, sobretot en edats joves.\nRafael: Des del punt de vista terapèutic òbviament la millor manera de combatre la dependència de drogues és la prevenció. Però aquesta abasta molts camps i un d’ells és combatre les seqüeles del consum. Per molta prevenció que fem, és obvi que les drogues tota la vida s’han consumit i tota la vida es consumiran. Aleshores, la possibilitat de trobar un fàrmac que pugui prevenir l’aparició d’aquestes alteracions cognitives sens dubte podria representar un avenç. Per tant, quan els cannabinoides s’utilitzin amb finalitats mèdiques, es podran associar aquestes molècules per tal de prevenir possibles efectes no desitjats i, per altra banda, als consumidors de cànnabis en què apareguin aquests efectes se’ls podrà donar aquests fàrmacs per tal de prevenir l’evolució d’aquestes alteracions cognitives.\nHi ha hagut algun avenç en aquests tres anys que han passat des de la publicació de l’article fins ara?\nAndrés: Hem seguit aprofundint en la investigació. En aquest treball vèiem que un cannabinoide exogen actua sobre el sistema endocannabinoide i produeix tot allò que hem descrit a l’article. Ara seguim endavant veient com funciona el sistema endocannabinoide. Veiem que fins i tot modulant nivells endògens d’endocannabinoides alguns poden produir dèficits cognitius i d’altres no. També veiem que tots produeixen disminució de l’ansietat i tots tenen efectes analgèsics. Seguim aprofundint, per tant, en caracteritzar aquests mecanismes i fins i tot ara també estem caracteritzant alguna patologia en la simptomatologia de la qual hi pugui estar al darrera una desregulació del sistema endocannabinoide. Una malaltia mental de la qual tenim un model animal que podem tractar i estudiar en el laboratori.\nL’article premiat és el tema de la tesi doctoral de l’Emma. Com s’aconsegueix publicar a Nature Neuroscience amb només 25 anys?\nEmma: Són moltes hores de feina, moltíssimes. Crec que és una combinació de molta dedicació, de molta perseverança, perquè a vegades les coses no surten i has de seguir al mateix ritme de treball. Però també hi influeix l’equip. Una persona sola no seria capaç de fer això. És una combinació de l’aportació de cada membre de l’equip allò que finalment tira endavant un resultat. El fet de que en aquest laboratori hi haguessin moltes tècniques a punt, que la gent estigui molt ben formada i que hem treballat molt dur, al final ha donat com a fruit aquest article.\nEt consideres un cas excepcional entre els joves investigadors?\nEmma: No és habitual, però tampoc diria que és un cas excepcional. Tampoc crec que sigui una qüestió de sort, perquè per a tenir sort has de buscar-la i has de posar-hi colzes. En aquest cas, hem treballat dur i al final hem aconseguit aquest resultat. Hi ha gent que potser treballa molt dur i al final no té la sort d’obtenir una troballa interessant.\nCom veieu el panorama actual per a un jove que vulgui dedicar-se a investigar?\nEmma: Personalment, crec que ha de ser bastant vocacional, perquè si no estàs molt motivat i disposat a treballar molt dur, és molt complicat. Si algú vol dedicar-se a la investigació, jo li recomanaria que estigués molt segur i amb molta capacitat de treballar.\nArnau: Jo també penso que la vocació és el més important. Si estàs molt motivat amb allò que estàs investigant t’hi passaràs tantes hores com sigui necessari al laboratori per tal d’obtenir uns resultats. Si no estàs motivat, hi passaràs menys hores, els resultats no arribaran i difícilment obtindràs resultats com els d’aquest article. Lamentablement, els sous i les beques que es destinen als estudiants joves s’ha reduït bastant en els últims anys. És un problema del sistema actual, perquè els joves en teoria som els que hem d’investigar i sumar hores per a trobar bons resultats. El sistema hauria de millorar i invertir més diners en investigació, en més beques per a estudiants joves (molts de nosaltres hem de pagar pis, mobilitat, etcètera). És difícil, però com deia l’Emma, si tens motivació i vocació, a vegades et fa més feliç trobar un resultat determinat que cobrar molt menys que altres professionals.\nRafael: El panorama és difícil. Com bé ha comentat l’Emma i l’Arnau, aquesta disminució de fons per a la investigació la patim tots els que treballem en aquest camp. Pensem que és un gran error perquè estem hipotecant a curt termini el desenvolupament futur del país. El fruit de la investigació no s’obtindrà en un, dos o tres anys, però si estem contínuament invertint en investigació és la manera de generar coneixement i riquesa a llarg termini. Per al desenvolupament econòmic, la investigació també és un dels pilars fonamentals.\nQuines altres línies d’investigació du a terme actualment el Laboratori de Neurofarmacologia de la Universitat Pompeu Fabra?\nRafael: El sistema endocannabinoide és un dels nostres grans pilars d’investigació. Per una banda, treballem en la seva implicació en les respostes cognitives. Per un altre costat, també avaluem el seu paper en tot allò referent a la motivació i aquí tenim dos pilars fonamentals: les drogues d’abús, per una banda, i una altra línia d’investigació que hem obert recentment i que consisteix en estudiar com el sistema endocannabinoide participa en la cerca de reforços naturals, en particular un d’ells, el menjar. Sabem que el menjar pot produir alteracions de comportament que en certa manera s’assemblen a les alteracions de comportament que generen les drogues d’abús. Això ens obre noves perspectives cap al coneixement d’aquesta gran epidèmia d’avui dia que és l’obesitat i el sobrepès. Una tercera via d’investigació és el camp del dolor. Hi ha determinades patologies, com el dolor neuropàtic o el dolor osteoartrític, que estan orfes d’un tractament eficaç. Possiblement el sistema endocannabinoide sigui una diana de gran interès per a poder desenvolupar futurs fàrmacs amb els quals tractar aquestes patologies. Per últim, una altra de les grans línies d’investigació són els trastorns afectius. Sabem que les alteracions de comportament que comporta el consum de drogues moltes vegades es relacionen amb processos de depressió, d’ansietat, en els quals el sistema endocannabinoide també hi jugar un paper important. Actuant en aquest sistema o en l’opioide podem buscar noves dianes per a entendre, per una banda, la relació entre el consum de drogues i aquests quadres de depressió i ansietat i, per altra, noves dianes per a trobar eines terapèutiques que ens ajudin a combatre aquests problemes.\nPer últim, com ha rebut el grup la concessió del Premi d’Investigació Fundació Dr. Antoni Esteve que, a més, ha estat el més renyit de la seva història?\nEmma: Amb molta felicitat i entusiasme. Com deia abans, és difícil mantenir la motivació al mateix nivell que quan un comença la tesi i premis així per a mi són com una injecció de motivació. Veure que algú valora el treball que has fet durant tants anys (en aquest cas, vam trigar tres anys en treure aquest article) és molt gratificant.\nAndrés: Sens dubte, ha estat una gran noticia. És un article que vam publicar el 2009 i que ara torna. Realment estàvem molt orgullosos d’aquesta publicació per tota la feina que hi havia implicada. Un premi així és molt d’agrair.\nAquesta ha estat l’edició més renyida del Premi d’Investigació Fundació Dr. Antoni Esteve, amb un total de 84 articles presentats. El jurat del guardó, format per Sergi Erill (Barcelona), Patrick du Souich (Montreal) i John Wood (Londres), també ha volgut destacar els tres treballs següents amb una menció honorífica:\nEl Premi d’Investigació Fundació Dr. Antoni Esteve, dotat de 18.000 €, es concedeix cada dos anys al millor treball d’investigació farmacològica en qualsevol dels seus aspectes (disseny, síntesi, desenvolupament galènic, avaluació clínica o de laboratori, ús, etcètera) publicat en qualsevol revista científica per un autor espanyol durant els dos anys previs.


Tall de trànsit contra un projecte de fer una vintena de cuines fantasma a Sant Martí\nTall de trànsit a la Gran Via contra un projecte de macrocuina / David Cobo\nEl missatge de la protesta és clar: "Fora les cuines del nostre barri"\nUn centenar de veïns de la Verneda i la Pau (Sant Martí) han portat les protestes contra el projecte d’una macrocuina fantasma al seu barri una mica més enllà. Després de diverses protestes al carrer, avui han decidit tallar el trànsit per fer-se veure. Així, a les 19 hores han avançat per la Gran Via a l’altura del carrer Selva de Mar i han ocupat els dos carrils de circulació. El missatge és clar: “Fora les cuines del nostre barri”.\nL’acció l’han organitzat les famílies de la zona més afectada, que darrerament han engegat també una plataforma per fer un front comú contra els macroprojectes de dark kitchens en entorns veïnals. Per fer-ho, han reclamat a l’Ajuntament que aturi el projecte que està en marxa a tocar del mercat de Sant Martí, tal com va avançar el TOT Barcelona. De moment, però, el govern municipal ha expressat que no té les eines per aturar el projecte. Els veïns, però, segueixen convençuts.\nLa protesta ha aplegat veïns del barri. S’hi troben els adolescents amb patinet, la canalla acompanyant els pares i els més grans, que també s’han plantat a la primera línia de l’acció. Amb tot, s’ha interromput la circulació dels cotxes en aquest punt durant uns quinze minuts.\nDurant l’aturada del trànsit, s’ha produït un incident entre els veïns i un motorista, que s’han enganxat pel tall de trànsit. Inmediatament se n’ha fet càrrec la Guàrdia Urbana i el succés ha quedat en no-res.\nBarri de la Verneda i la Pau Manifestació Sant Martí


Una combinació de medicaments reverteix l'artritis en rates\nRecerca 17 de febrer de 2020 2020-02-18\nInvestigadors de l'Clínic-IDIBAPS han participat en un estudi liderat per investigadors del Salk Institute en què han descobert que una combinació de dos medicaments per a la osteoartritis prèviament estudiats funciona millor que qualsevol dels dos medicaments per separat.\nArticulació de genoll d'una rata amb osteoartritis no tractada de grau 2. (Imatge: Salk Institute)\nL'estudi, que publica la revista Protein & Cell, el lidera Juan Carlos Izpisúa Belmonte, Professor d'Expressió Genètica de l'Salk Institute. També hi han participat, entre d'altres, Josep Maria Campistol, director general i Nefròleg de l'Hospital Clínic i investigador de l'IDIBAPS, i científics de la Universitat Catòlica San Antonio de Múrcia i la Clínica Cemtro de Madrid.\nLes persones amb osteoartritis, o artritis de "desgast", tenen opcions de tractament limitades: analgèsics o cirurgia de reemplaçament articular. Ara, els investigadors han descobert que una combinació de dos medicaments experimentals reverteix els signes cel·lulars i moleculars de la osteoartritis en rates, així com en cèl·lules aïllades de cartílag humà. "El que és realment emocionant és que es tracta d'una teràpia que es pot traduir a la clínica amb força facilitat", explica Juan Carlos Izpisúa Belmonte.\nLa osteoartritis, que afecta 30 milions d'adults, és el trastorn articular més comú i s'espera que la seva prevalença augmenti en els propers anys a causa de l'envelliment de la població i a l'augment de la taxa d'obesitat. La malaltia la provoquen canvis graduals en el cartílag que amorteix els ossos i les articulacions. Durant l'envelliment i l'estrès repetitiu, les molècules i els gens en aquestes cèl·lules del cartílag articular canvien, el que pot provocar la seva del cartílag i un creixement excessiu de l'os subjacent, causant dolor crònic i rigidesa.\nInvestigacions anteriors havien identificat dues molècules, alfa-Klotho i el receptor TGF beta 2 (TGFβR2), com a fàrmacs potencials per tractar la osteoartritis. αKLOTHO actua sobre la malla de molècules que envolten les cèl·lules del cartílag articular, evitant que aquesta matriu extracel·lular es degradi. TGFβR2 actua d'una forma més directa sobre les cèl·lules del cartílag, estimulant la seva proliferació i evitant la seva descomposició.\nCadascun dels medicaments per separat només havia frenat de forma moderada l'osteoartritis en models animals de la malaltia. Els investigadors es van preguntar si els dos medicaments actuarien de manera més efectiva en combinació.\n"Pensem que en barrejar aquestes dues molècules que funcionen de diferents maneres, potser podríem fer alguna cosa millor", assenyala Paloma Martinez-Redondo, investigadora associada de Salk i primera autora de l'estudi.\nEls investigadors van tractar a les rates joves amb osteoartritis amb partícules virals que contenen les instruccions d'ADN per fer αKLOTHO i TGFβR2.\nSis setmanes després del tractament, les rates que havien rebut partícules de control tenien artrosi més severa als genolls, i la malaltia progressava de l'etapa 2 a l'etapa 4. No obstant això, les rates que havien rebut partícules que contenien ADN de αKLOTHO i TGFβR2 van mostrar la recuperació del seu cartílag: el cartílag era més gruixut, morien menys cèl·lules i havia cèl·lules que proliferaven de forma activa. La malaltia d'aquests animals va millorar de l'etapa 2 a l'etapa 1, una forma lleu d'osteoartritis, i no es van observar efectes secundaris negatius.\nLa imatge superior mostra una articulació del genoll en una rata sana. La segona imatge mostra una articulació amb osteoartritis no tractada de grau 2. La tercera imatge mostra una articulació amb osteoartritis que ha empitjorat des del grau 2 fins al 4 després de sis setmanes de teràpia amb placebo. La imatge inferior mostra una articulació amb osteoartritis que va millorar del grau 2 al grau 1 (lleu) després de sis setmanes de teràpia combinada. (Imatge: Salk Institute)\nAltres experiments van revelar 136 gens que eren més actius i 18 gens que eren menys actius en les cèl·lules de cartílag de les rates tractades en comparació amb les rates de control. Entre ells hi havia gens involucrats en la inflamació i la resposta immune, el que suggereix algunes vies per les quals funciona el tractament combinat.\nPer provar l'aplicabilitat de la combinació de medicaments als humans, l'equip va tractar cèl·lules aïllades de cartílag articular humà amb αKLOTHO i TGFβR2. Els nivells de molècules involucrades en la proliferació cel·lular, la formació de matriu extracel·lular i la identitat cel·lular del cartílag van augmentar.\n"No és el mateix que mostrar com aquests medicaments afecten l'articulació del genoll en humans, però creiem que és un bon senyal que això podria funcionar per als pacients", apunten els investigadors.\nL'equip d'investigació planeja desenvolupar encara més el tractament, inclosa la investigació de si les molècules solubles de les proteïnes αKLOTHO i TGFβR2 poden prendre directament, en lloc d'administrar-a través de partícules virals. També estudiaran si la combinació de medicaments pot prevenir el desenvolupament de la osteoartritis abans que es desenvolupin els símptomes.\n"L'estudi representa una fase prèvia en models animals que obre una porta a que aquesta combinació de fàrmacs es converteixi en una teràpia viable per al tractament de l'artritis en humans", assenyala Josep M. Campistol.\nProtein Cell. 2020 Jan 16. doi: 10.1007/s13238-019-00685-7.\nFont de la notícia: Salk Institute


Campanya respectem la toponímia\nGent del Ter han organitzat una sortida el diumenge 4 de novembres per reclamar una nomenclatura clara.\nPublicado por Homo Finit en 15:11 No hay comentarios:\nManifest a favor del canvi de traçat del TGV pel tram del Fluvià\n14 entitats de l'Empordà hem recolzat aquest manifest impulsat per la Xarxa-Empordà i enviat a les autoritats espanyoles i catalanes competents:\nManifest a favor del canvi de traçat del TGV demanat per l’Associació per la Defensa del Territori al tram dels municipis de l’entorn del Fluvià\nLa Xarxa per la Defensa de l’Empordà (Xarxa-Empordà), entitat que aglutina diverses associacions preocupades pel deteriorament del territori a l'Empordà, manifesta el seu recolzament a la plataforma per la Defensa del Territori de les Comarques Gironines.\nAquesta plataforma exigeix el canvi del traçat del TGV al seu pas per Vilademuls, Pontós, Garrigàs, Bàscara i Borrassà, a l'Alt Empordà, i recolza el canvi de traçat proposat pel CILMA (Consell d'Iniciatives Locals per al Medi Ambient) on es demana compactar la nova infraestructura amb les ja existents, fent passar el TGV pel corredor d'infraestructures actual format per l'AP-7 i la N-II, enlloc de per una zona gairebé verge amb un gran valor paisatgístic i cultural a l'entorn del Fluvià.\nCal recordar que el Senat i el Congrés dels Diputats van aprovar una moció i una proposició no de llei, respectivament, on s'insta a modificar el traçat de l'alta velocitat i que el canvi de traçat ha rebut el recolzament de polítics d'ERC, ICV i CIU així com de diversos intel.lectuals. El traçat original del TGV Barcelona-Perpinyà ha estat de fet molt modificat ja en bona part dels seus trams. Però el Ministeri de Foment espanyol, amb Magdalena Álvarez, i la conselleria de Política Territorial de la Generalitat de Catalunya, encapçalada per Joaquim Nadal, es resisteixen incomprensiblement a acceptar a data d'avui la proposta d'un corredor únic pel tram de Bàscara. Els arguments donats –manca de temps i encariment del projecte– són del tot inacceptables atesa l'ampliació de termini i l'alt cost ja acceptat en els canvis d'altres trams, com el del seu pas per la ciutat de Girona.\nEntenem que és totalment equivocat veure el tram de Bàscara com una afectació menor que només implica a uns pocs municipis petits. El territori malmès allà ho serà per a tots nosaltres i per sempre. Per això exigim que s’atenguin a les peticions dels cinc municipis afectats pel tram del TAV a l’alçada del Fluvià i l’Associació per la Defensa del Territori, i que es canviï el traçat del tren i es creï un corredor únic juntament amb l’autopista AP-7 i la N-II.\nAssociació de Veïns de Rupià - Associació Vila-Romà Verd - L'Aguait de l'Empordà - Sos Empordanet - Veïns de Jafre - Associació de Veïns i Amics de Sant Antoni de Calonge - Associació per a la Defensa del Territori de les Comarques Gironines - Plataforma d'Ullà - Salvem Fornells/Aiguablava - Salvem la Plana de l'Aubi - Salvem Regencós - Salvem Solius - Salvem Vulpellac - Gent del Ter\nPublicado por Homo Finit en 15:05 No hay comentarios:\nConcentracions contra les expropiacions per la MAT\nUs adjuntem el cartell preparat per l'entitat Noalamat amb les convocatòries de concentracions contra les expropiacions que els emisaris de Red Eléctrica de España volen portar a terme.\nPublicado por Homo Finit en 12:58 No hay comentarios:\nTrobada salvem Santa Cristina\nEl diumenge 4 de novembre a les 12h som convocats tots a fer una gran rotllana al voltant de l'esglèsia de Santa Cristina (en cas de pluja es farà al pavelló polivalent de Corçà). Qui vagi en cotxe pot aparcar al pavelló i anar a peu a l'esglèsia. Amb aquesta trobada els organitzadors (Salvem Santa Cristina) volen compartir opinions i demostrar la voluntat que l’entorn de l’Ermita no es destrueixi amb la construcció de la variant de la Bisbal.\nPublicado por Homo Finit en 12:45 No hay comentarios:\nSOS Empordanet ha fet públic aquest fotomuntatge perquè ens fem una idea de com quedarà la variant Nord de La Bisbal, si finalment es fa per aquí. El projecte alternatiu de variant nord, opció que no s'havia contemplat mai fins ara, ha provocat la creació d'una plataforma contra ella que recull adhesions a: noalavariantnord.org\nPublicado por Homo Finit en 7:57 No hay comentarios:\nCarta d'un regidor empordanès\nAquesta carta ha estat publicada a El Punt del diumenge 14 d'octubre.\nQüestiono el nostre sistema democràtic\nS'ha lluitat molt pel canvi i la millora del traçat del tram del TAV Vilademuls-Borrassà, amb l'eina d'un projecte curosament redactat pel Cilma, organisme de la Diputació de Girona, i amb el suport de tots els ajuntaments, els equips de l'oposició, les plataformes i els ciutadans. També els polítics hi han lluitat de valent i molt, i ho han aconseguit amb majoria: al Parlament català, al Senat i al Congrés dels Diputats. Em trec el barret per tots ells. Però ves per on! El resultat polític sols és una victòria moral. És ben bé com si haguessin resolt un passatemps, les seves conclusions majoritàries, amb resultat favorable al canvi del traçat, no són vinculants. La llei no preveu prerrogatives per a les conclusions polítiques, solament preveu les que permeten al govern executar un procés que ha seguit el seu camí, sens escoltar ningú des del 2004 ençà.Aquests governs, català i espanyol, ni tan sols han volgut rebre mai ningú per aquest tema. Ara poden amb tota impunitat trepitjar-nos, humiliar-nos i esclafar el nostre territori i degradar-lo a perpetuïtat. Això si, la nena maca, el tram de la ciutat de Girona, haurà vençut totes les dificultats, sens que ni el factor temps, ni la complicació tècnica, ni els diners siguin cap obstacle. És el sacrifici del tram natural i paisatgístic pel benefici d'un tram urbà amb molta controvèrsia. Que diferent l'educació democràtica francesa, on un ministre, Jean-Louis Borloo, per un tema semblant, ha rebut els alcaldes, les plataformes i les associacions de veïns del Rosselló i del Vallespir! Se'ls en fot, a alguns governants, com el nostre conseller Nadal, la representació que ostenten els senadors, els diputats i els alcaldes, així com el parer dels seus ciutadans. Em qüestiono molt seriosament el nostre «sistema democràtic» i per tant la utilitat del nostre vot.\nJordi Garcia, regidor municipal ERC-AM de Pontós (Alt Empordà).\nPublicado por Homo Finit en 2:22 No hay comentarios:\nDissabte 20 d'octubre hem d'anar a Regencós\nSalvem Regencós, entitat adherida a Xarxa-Empordà, convoca a tothom el proper dissabte 20 d'octubre a les 12h del migdia a l'hotel teatre de Regencós a debatre sobre el model urbanístic que volem i tenim, si és que en tenim cap, a l'Empordà.\nPublicado por Homo Finit en 3:53 No hay comentarios:\nSortim a El Punt\nLa petició i resposta obtingudes de l'alcalde de La Bisbal surt a la premsa.\nPublicado por Homo Finit en 3:02 No hay comentarios:\nL'amenaça del TGV\nL'Associació per la Defensa del Territori de les Comarques Gironines ens envia aquestes dues imatges perquè ens fem una idea del que es pot malmetre si s'imposa el traçat del TGV de Foment al seu pas per Vilademuls-Pontós.\nPublicado por Homo Finit en 10:37 No hay comentarios:\nNova adhesió a la Xarxa-Empordà\nL'Associació per a la Defensa del Territori de les Comarques Gironines s'ha adherit a la Xarxa Empordà. Nascuda com a plataforma Defensem el Territori el juny del 2006, posteriorment es constitueix com associació. Centra la seva lluita principal en conseguir el canvi del traçat del TGV en el tram Vilademuls-Pontós. Tots els grups del Parlament de Catalunya, excepte el PSC, donen suport a aquest canvi de traçat, aprovat tant pel Senat(13-06-07) com pel Congrés (25-09-07). Però el Ministeri de Foment no vol rectificar i ja s'han iniciat les obres de desbroçament. La manca de suport de la conselleria d'en Joaquim Nadal ha estat el principal obstacle per aconseguir que Foment rectifiqui. Donem la benvinguda als nous companys adherits.\nPublicado por Homo Finit en 8:19 No hay comentarios:\nXarxa Empordà demana un debat ciutadà sobre la Variant de La Bisbal\nLa Xarxa per la Defensa de l’Empordà (Xarxa Empordà) es va reunir amb l'alcalde de La Bisbal, Lluis Sais, el passat dilluns 1 d'octubre per demanar la cel.lebració d’un debat amb participació de tota la ciutadania i amb mediació neutral sobre la necessitat i traçat de la variant de La Bisbal.\nLa majoria dels ciutadans de l’Empordà desaprovem rotundament una agressió al territori com l’ampliació de la C31 de quatre carrils que va avançant implacablement des de Palamós, afectant dramàticament l'entorn al llarg de tot el seu traçat. Les associacions que formem part de la Xarxa Empordà entenem que el despropòsit d'aquestes infraestructures no suposen cap solució de progrés i són una mostra de decisions que es prenen des de la comoditat dels despatxos i sota la pressió d'interessos econòmics que no representen l'interès global. El despropòsit queda de nou palès amb els projectes de variant de quatre carrils que amenacen La Bisbal tant pel nord com pel sud mentre les veritables solucions, crear una xarxa flexible de transport públic per la regió, són esborrades del debat.\nLa resposta que hem obtingut de l'alcalde de La Bisbal ha estat que el consistori ja ha contactat amb la Direcció General de Participació Ciutadana de la Generalitat per engegar un procés de consulta popular sobre una infraestructura que asseguren manté dividida a la població. Recolzem i exigim que així sigui per donar veu real a la ciutadania en un procés de participació que ha d'incloure, en primer terme, una fase d'informació en profunditat de quines són les necessitats reals de la zona afectada i del model de progrés que volem impulsar.\nLa imatge de sota és un exemple del desastre que la C31 està fent al seu pas per Mont-ras. Si cliqueu sobre ella la podreu veure en detall.\nPublicado por Homo Finit en 8:44 No hay comentarios:\nNeix la Xarxa per la Defensa de l'Empordà\nDavant l'agressió permanent que pateix l'Empordà, set associacions empordaneses (Associació de Veïns i amics de Sant Antoni de Calonge, Associació de Veïns de Rupià, Associació Vila-Romà Verd, L'Aguait de l'Empordà, Plataforma d'Ullà, SOS Empordanet i Veïns de la vila de Jafre) hem decidit constituir la Xarxa per la Defensa de l'Empordà.\nEs tracta d'una associació d'associacions i col.lectius del territori amb una triple finalitat:\na) Mantenir un canal de comunicació permanent entre totes les entitats preocupades pels recursos culturals i naturals de l'Empordà.\nb) Defensar els interessos comuns conjuntament.\nc) Difondre externament les nostres activitats així com promoure activitats en els àmbits del medi ambient i la defensa del patrimoni històric i cultural.\nPer això convidem a totes les entitats de les comarques de l'Empordà vinculades a la defensa del territori a que s'uneixin a nosaltres.\nPublicado por Homo Finit en 21:42 No hay comentarios:\nManifest a favor del canvi de traçat del TGV pel t...\nConcentracions contra les expropiacions per la MAT...\nXarxa Empordà demana un debat ciutadà sobre la Var...


No hi ha proves contra les darreres detingudes posades en llibertat a Tarragona | Directa\nDisabte, 18 de Maig de 2013 | 13:11\tPortada › Llibertats › No hi ha proves contra les darreres detingudes posades en llibertat a Tarragona Drets\nJOSEP M. LLAURADÓ / EL CAMP |\n02/04/2012 Dispositiu policial que va traslladar els detinguts de Tarragona\nMentre la ciutat s'omplia de palmes, de famílies tradicionals i de vestits ben pagats, dues persones esperaven poder ser alliberades un cop prestada la declaració. Dos militants, de l'Esquerra Independentista i de la CNT, que van ser detinguts entre divendres a la nit i dissabte al matí pels fets de la Vaga General. A fora, una trentena de companyes de moviments socials donant suport moral.\nEn total, són deu les persones que els Mossos n'han decretat la detenció als jutjats: vuit majors d'edat i dues menors. D'aquestes, sis són les que van agafar dijous a la nit després d'uns aldarulls post-manifestació, en què van protestar contra les seus del PSC i del PP al carrer Ramon i Cajal, i que més tard van haver de recular fins a la Part Alta on, arraconades, agents antiavalots van córrer a fer càrregues per alguns dels espais més transitats de la zona. Dos d'elles eren menors i prestaran declaració davant del fiscal dimarts. Pel que fa als quatre majors, van sortir dos dies més tard, dissabte, alhora que detenien dues persones més, ja buscant-les directament.\nDivendres, per aquestes sis persones que van detindre de manera arbitrària segons s'ha pogut comprovar, es va convocar una concentració de suport a les detingudes a la tarda. Un cop finalitzada, algunes van decidir anar a la comissaria dels Mossos d'Esquadra de Camp Clar. Acabada i de tornada a casa, un jove militant d'Endavant i de la CUP va ser assaltat per un agent de paisà, que el va portar al calabós. L'alarma es va encendre entre els moviments socials de Tarragona, i és que, a diferència de les anteriors, havien seleccionat segons militància política, és per això que des de les organitzacions asseguren que es tracta d'una “persecució política”. L'endemà al matí, van anar a buscar a casa seva un militant de la CNT, i al mateix temps es començaven a conèixer les acusacions. L'Ajuntament havia comunicat el dia anterior que les despeses per contenidors, papereres i altres danys sumaven un total de 51.768 euros. Per tant, al primer, al detingut divendres a la nit, li imputaven 51.000 euros en danys, obstrucció a la circulació, resistència a l'autoritat i desordre públic.\nEn la declaració feta diumenge al matí davant del jutge, en què hi han participat aquestes dues persones, s'ha pogut saber que la policia, al contrari del que havia anunciat que tenia gravacions de tots els fets, no comptava amb cap prova documental, al marge del testimoni del propi agent que assegura reconèixer-los. Per tant, amb tota probabilitat, els redueixin els càrrecs. També s'ha pogut saber, allà mateix, que n'hi ha dues més en ordre de cerca que també tenen militàncies concretes relacionades amb el 15M i les cases ocupades. Una d'elles ja ha anunciat oficialment que s'entregaria per tal d'evitar el calabós, mentre que de l'altra no se'n sap res.


El Consell Estatal de RSE crea tres grups de treball per avançar en Responsabilitat Social d'Empresa\nEl Consell Estatal de Responsabilitat Social Empresarial (CERSE) ha acordat la creació de tres grups de treball que han d'elaborar en sis mesos, propostes sobre les actuacions que, en matèria de Responsabilitat Social Empresarial (RSE), contempla la Llei d'Economia Sostenible.\nla Llei d'Economia Sostenible comtempla que les societats anònimes de més de 1.000 treballadors/es, hauran de facilitar un informe anual al CERSE que permeti un seguiment sobre el grau d'implantació de la RSE en les grans empreses.\nLes empreses podran sol·licitar el reconeixement com a empresa socialment responsable, d'acord amb les normes i condicions que fixi el CERSE.\nLa Llei d'Economia Sostenible entre d'altres disposcions, inclou una disposició final sobre la difusió d'informació sobre l'ús de criteris socials, mediambientals i de bon govern en la política d'inversió de fons de pensions.\nUn altre aspecte que recull la Llei d'Economia Sostenible, està relacionat amb la millora dels recursos del CERSE per complir amb les seves funcions, per a això un dels grups de treball elaborarà propostes que ajuden a l'eficiència de mateix CERSE.\nEn aquesta reunió s'han exposat les conclusions dels grups de treball que han analitzant diferents temes relacionats amb la RSE com és el seu paper en la crisi econòmica i el canvi de model productiu; transparència; consum i inversió socialment responsable; relació amb l'educació; i la gestió de la diversitat, cohesió social i cooperació al desenvolupament


Les vuit reparacions més freqüents del 2018 - Regió7\nANFAC preveu que el 2026 circularan al nostre país més de quatre milions de cotxes de més de 20 anys\n09·01·19 | 16:46\nVivim en un context en què el nombre de vehicles amb més de deu anys supera els set milions a Espanya. A més, l'Associació Espanyola de Fabricants d'Automòbils i Camions (ANFAC), preveu que l'any 2026 circularan pel nostre país més de quatre milions de cotxes amb una edat superior als 20 anys, fet que suposarà un increment considerable del nombre de reparacions, ja que a mesura que passa el temps, aquests cotxes necessiten més operacions de manteniment per funcionar.\nDurant el 2018, les ciutats espanyoles amb el major percentatge de reparacions han estat Madrid, Barcelona i València, segons un estudi realitzat per Autingo. D'altra banda, Badajoz ha registrat el menor percentatge. Entre totes les reparacions que s'han efectuat el 2018 a Espanya, les més comunes han estat les següents:\nKit de distribució: és aconsellable canviar-ho a partir dels 80.000 quilòmetres, ja que el seu trencament pot ocasionar una greu avaria en el motor.\nBomba d'aigua: aquest component bàsic del sistema de refrigeració és una de les avaries que més assistències en carretera provoca. És recomanable canviar la bomba d'aigua si es produeix una pèrdua de líquid refrigerant o si fa soroll.\nAlternador: aquesta peça s'encarrega de subministrar electricitat a la bateria, transformant l'energia mecànica en elèctrica. El funcionament d'aquesta peça pot arribar a una durada entre 200.000 i 350.000 quilòmetres, però cal tenir al dia el seu manteniment, ja que és probable que algunes parts de l'alternador hagin de ser reemplaçades durant aquest lapse de temps.\nPastilles de fre del davant: es tracta d'una de les operacions de manteniment més demandades, ja que s'ha de vigilar el seu estat per evitar danys als discs, cosa que suposaria una avaria molt més cara.\nDiscos de fre davanters: els discs de fre són elements indispensables per garantir la seguretat. Amb el pas del temps i els quilòmetres, aquests es tornen més fins a causa de la fricció amb les pastilles. La vida útil dels discos de fre és molt variable, per això és recomanable portar un control del seu estat, per garantir la màxima seguretat possible.\nCorretja de servei: Aquesta peça connecta la politja del motor amb les politges d'altres components com la compressió de climatització, la bomba de direcció assistida, la bomba d'aigua o l'alternador. La corretja de servei es fabrica amb materials flexibles com la fibra o la goma i la seva vida útil també és molt variable, depenent de l'ús del vehicle.\nMotor d'arrencada: Aquest component facilita l'encesa del motor a través d'un sistema d'imants. El motor d'arrencada pateix més amb el fred, ja que se'n fa un ús intensiu per les baixes temperatures.\nCorretja de distribució: els fabricants normalment recomanen canviar la corretja de distribució cada cinc anys o un cop assolits entre els 80.000 i 120.000 quilòmetres.\nGenuïna essència esportiva¡\nAquesta és la web on et diu quant hauràs de pagar pel nou impost de CO2


Di,arts, 6 de desembre de 2011\nEl blau gris del seus ulls ens acariciava sempre.\nLa iaia Rosita era una dona alta, esvelta i guapa. Sempre de perruqueria i amb les mans polides i pintades d’un color rosa anacarat.\nVídua massa aviat va ser forta i treballadora.\nSempre havia pensat que el seu nét gran era el seu preferit, per això de ser el primer. Si m’ho pensava bé creia que el preferit era el seu nét petit, per això que era el petit.\nPerò en realitat ella feia que em sentís la seva néta preferida, per això de que era l’única nena.\nEra una de les coses que sabia fer la iaia: estimar-nos a tots.\nEra la meva protectora fins al punt de que un dia vaig fer una rebequeria a l’escola i quan la Directora em va renyar va afegir:- Si continues amb aquest comportament et donaré un castanyot que a tu no vindrà la teva mare a queixar-se (val a dir que la Directora era la meva mare). Sense pensar-m’ho dos cops li vaig esclatar: - Però vindrà la meva iaia!!!\nUn dia li vaig dir que m’agradaven les violetes i durant molts anys, per primavera, cada setmana un pomet de violetes guarnia la meva habitació. Trobar-me aquelles violetes silencioses, petites i precioses a sobre la meva taula feia que els dies fossin alegres i em feien sentir estimada.\nEl dia que va marxar feia un dia plujós, de color gris com els seus ulls tendres i suaus.\nUn dia preciós per dir-li fins aviat.\nPublicado por Montserrat en 4:23\nAnónimo 12 de diciembre de 2011, 4:27\nAnónimo 12 de diciembre de 2011, 13:56\n"La iaia". El març farà un any que va marxar la meva i molt sovint la trobo a faltar. Encara que els seus últims anys van ser com si ja no hi fos. L'Alzeimer és una enfermetat molt cruel i més per la gent que estima aquella persona i veu com es va pansin,es va quedar sense moures,sense parlar i el més trist,sense saber qui erem. Bé,deixem de coses tristes i anem a coses divertides. Així que de tant en tant també feies de les teves a cole, eh? com m'agradia poder tirar el temps enrere i mirar-te per un forat a l'edat dels nostres fills...seria molt divertit!!!\nUn petó per les nostres iaies.\nJo ancara la recordo,ja fa molt de temps que se´n va anar, de vegades sento els seus passos, la seva olor, la seva veu cridan-me i la trobo a faltar....és curios però no em dono conte que sòc una part d´ella i ella de mi, sempe està en tot el que faig i de vegades penso que tota la força que he tingut per pendre decisions importants me les ha donat ella...una dona massa adelantada pel seu temps em va ensenyar a ser forta i a pendre les meves propies decisions. Estaria tant orgullosa de mi... segur que si.\nDi,arts, 6 de desembre de 2011 LA IAIA http://www....


La vacuna anti-Covid espanyola Hipra avança en els assajos en humans\nDesenvolupada a Girona\nLa ministra de Ciència anuncia ajudes econòmiques a la farmacèutica\nA1-114333674.jpg / EPC_EXTERNAS\n29 de d’octubre del 2021. 22:58\nLa ministra de Ciència i Innovació, Diana Morant, ha anunciat que el Centre per al Desenvolupament Tecnològic Industrial (CDTI) del Ministeri de Ciència i Innovació ha aprovat aquest divendres una ajuda econòmica «de 15 milions» a l’empresa Hipra, amb seu a Amer (Girona) que desenvolupa la vacuna de Covid-19 que està més avançada de totes les línies obertes a Espanya.\n«Amb aquesta ajuda Hipra podria passar ja a l’assaig 2-3 i començar amb assajos a més població que, molt probablement, es començaran a produir a principis de la setmana que ve», ha afirmat la ministra en declaracions als mitjans abans de clausurar la Trobada Empresarial al Pirineu, que s’ha celebrat a la Seu d’Urgell (Lleida).\nLa fase 2 d’un assaig clínic comprèn l’assaig en un nombre limitat de voluntaris per valorar la seva eficàcia en humans. I la fase 3 amplia el nombre fins aconseguir una mostra significativa.\nPréstecs del Govern i el BEI\nEl projecte de la companyia catalana, segons el ministeri, és de 17 milions i l’ajuda de 15 milions serà parcialment reversible, segons fonts del ministeri. Morant ha dit d’Hipra que és una empresa líder del sector veterinari i ha afegit que «gràcies a la col·laboració publicoprivada ha fet la transformació cap a la vacuna humana».\n«En aquesta batalla per aconseguir la vacuna espanyola, l’agència espanyola de regulació del medicament va aprovar a l’agost l’assaig clínic», ha explicat la ministra.\nEl Banc Europeu d’Inversions (BEI) va concedir aquesta setmana un préstec de 45 milions d’euros a l’empresa espanyola Hipra per finançar el desenvolupament d’una nova vacuna contra la Covid-19, va informar l’entitat en un comunicat. El préstec servirà per sufragar una part de les «inversions, necessitats i activitats d’R+D de la companyia», a més de reforçar la seva capacitat de producció, va assenyalar aquest dilluns el banc.\nCadena de subministrament europea\nAixí mateix, l’ajuda concedida assegurarà una cadena de subministrament europea per a la fabricació d’una vacuna comercial basada en una «tecnologia innovadora, com és la proteïna recombinant», mentre contribueix a la generació de coneixement científic d’àmbit europeu, va afegir. És el segon préstec que el banc comunitari concedeix a la farmacèutica, especialitzada en el desenvolupament de vacunes en l’àmbit de la salut animal i humana, després d’una primera operació de finançament de 35 milions atorgat el 2019 i el 2021.\nLa vacuna confeccionada per Hipra és la més avançada en la carrera per desenvolupar un preparat contra la Covid-19 d’origen espanyol. L’agost passat l’Agència Espanyola de Medicaments i Productes Sanitaris (AEMPS) va autoritzar que comencessin les proves clíniques de la vacuna en persones.


L'esquerra independentista homenatja Antoní Massaguer, un referent berguedà\nL'activista va passar nou anys a la presó, acusat de pertànyer a EPOCA, però el Tribunal dels Drets Humans d'Estrasburg va obligar a deixar-lo en llibertat\nREDACCIÓ Barcelona Actualitzada el 01/09/2011 16:42\n260x366 Cartell de l'acte d'homenatge a Antoní Massaguer, organitzat per Maulets i el Casal Panxo. / ARA Cartell de l'acte d'homenatge a Antoní Massaguer, organitzat per Maulets i el Casal Panxo. / ARA\nGairebé 11 anys després de la seva mort, Maulets i el Casal Panxo retran un homentage a l'independentista Antoní Massaguer aquest diumenge, 4 de setembre, a Berga. En l'acte s'emetrà el documental inèdit "Antoní Massaguer. Anar-hi, anar-hi i anar-hi", en què es recorre la vida d'aquest activista i l'evolució de l'independentisme els anys 70 i 80. També es realitzaran parlaments i una actuació musical, entre d'altres, del cantautor solsoní Roger Mas.\nMassaguer va néixer a Berga el 1947 i va morir el 2000 a la mateixa ciutat. Va ser detingut el 1980 juntament amb nou independentistes més, acusats de pertànyer a la banda armada EPOCA, i va ser condemnat a 36 anys de presó. Tanmateix, el Tribunal dels Drets Humans d'Estrasburg va obligar a atorgar-li la llibertat provisional el 1989 i la definitiva, el 1993, atès que entenia que se li podrien haver violat drets humans durant el judici. Un cop fora de la presó, va continuar la seva militància independentista.


AFA Institut Escola Catalunya - Serveis i quotes\nDe què s'ocupa l'AFA?\nDes del curs 2020-2021, l'AFA té externalitzats els serveis d'Espai migdia, Bon dia, Bona tarda, Esplai i Extraescolars a l'empresa Paidos.\nAdquisició d’hàbits alimentaris, fent èmfasi en el desenvolupament de l’autonomia.\nConscienciació sobre l’alimentació saludable. Educació en l’alimentació de temporada, de proximitat, sostenible i ecològica.\nFoment de les pautes de comportament i actitud relacionades amb el fet de menjar en col·lectiu.\nEducació en valors. Potenciació de la relació i convivència entre companys i companyes.\nAfavorir la intel·ligència interpersonal (relació amb els demés).\nDesenvolupament de l’oci i les activitats lúdiques amb contingut educatiu, mitjançant la participació del nen/a i del grup en el seu temps de lleure.\nProjectes participatius, des dels propis interessos dels infants, amb aportació de coneixment per l'educació crítica.\nFomentar la motivació i la implicació de l'infant en l'educació en valors a partir de la convivència i l'aprenentatge significatiu\nPAGAMENT ESPAI MIGDIA\nCom es gira? Cobrament bancari\nQui ho gira? Paidos-fundesplai\nInclou: el menú i el temps de lleure dels dies que l'infant faci ús del servei.\nOctubre a maig: 121€\nSECUNDÀRIA (5 DIES/SET.)\nOctubre a maig: 109,30€\nSECUNDÀRIA (4 DIES/SET. )\nOctubre a maig: 82,40€\nServei d'Acollida i Esplai\nPer tal d'ajustar els horaris lectius de l'escola als horaris laborables de les famílies, l'AFA s'ocupa de posar a disposició de les famílies el personal i proposta d'activitats fora de l'horari lectiu.\nDe 7:45 a 8:45 hi ha espai d'acollida per a tots els nens i nenes de l'escola d'i3 a 1r ESO.\nEls nens i nenes passen una estona entretinguda i divertida abans d’entrar a classe. L’objectiu d’aquest espai no és organitzar activitats, sinó oferir un entorn adequat per què el nen/a pugui gaudir, i començar el dia tranquil·lament, posant al seu abast jocs, lectures...\nEls monitors/es preparen els nens i nenes de i3, i4 i i5 al parvulari (posem bates, pitets i esmorzar als calaixets de la classe, etc) i els deixem a l’aula amb la mestra.\nA l'hora de l'entrada, els nens i nenes de 1r a 1r d'ESO són acompanyats pels seus monitors a fer fileres al pati per entrar a les aules.\nCost 1 hora: 20.50€-28.50€/infant\nCost 1/2 hora: 11.50€-18.50€/infant\nCost dia esporàdic: 3.00€\nAcollida de tarda i Esplai\nL’esplai de tarda és un servei extraescolar que s’ofereix, de dilluns a divendres de 16:15 a 17:45.\nÉs un espai on els nens i nenes gaudeixen d’una estona de lleure dirigida per monitors/res.\nBerenar: durant els primers 30 minuts, els nens i nenes berenen i descansen després de tota la jornada escolar. Passat aquest temps, es dóna pas a les activitats programades.\nL’esplai es caracteritza per ser un espai de lleure amb diversitat d’edats i de gustos. Per aquest motiu, s’intenta proposar una programació d’activitats en escala, o sigui, que siguin adaptables a les diferents edats dels nens/es que hi participen.\nHorari Bona tarda: 16:15-17:00h\nCost fix per dia de setmana de servei: 10€/mes\nCost dia esporàdic: 3€/dia\nHorari Esplai: 16:15-17:45h\nCost fix per dia de setmana de servei: 20€/mes\nCost dia esporàdic: 7,5€/dia\nExtraescolars i esplai\nMés informació activitats extraescolars (graella i quotes)\nAmb les actuals mesures degut al Covid, s'està treballant per poder seguir eamb el servei de préstec de llibres, ja que no és possible accedir a l'espai de la biblioteca. Tan bon punt es normalitzi la situació, s'informarà de l'horari i serveis.\nPréstec sense cost pels socis de l'AFA\nAmb la col·laboració de les famílies, s'ha creat un espai web que permet tenir accés a la roba perduda mitjançant fotografies de cada peça de roba . Les famílies poden anotar al mateix espai web de qui és la peça en qüestió i recuperar-la. Es va comunicant regularment a les famílies via Dinantia o via whatsapp a les classes vehiculitzats per les delegades o delegats de cada grup.\nL'AFA gestiona, organitza i promou qualsevol tipus d'activitat que neixi des de les famílies i que tingui per objectiu la millora de l'experiència dels nens i nenes de l'escola en els espais i moments forma de l'àmbit lectiu.\nDegut a la situació Covid, les activitats de l'AFA poden veure's alterades i/o cancel·lades. S'anirà informant via Dinantia de totes les novetats.\nDiverses comissions de l'AFA organitzen xerrades vinculades a la criança i l'educació dels infants segons les preferències o interessos per part de les famílies.\nJornades de manteniment i bricolatge\nLa comissió d'Espais Exteriors treballa conjuntament amb l'escola per a la millora contínua dels patis i espais exteriors del recinte i organitza un o dos cops l'any una jornada per dur a terme els projectes de millora que s'han dissenyat entre les famílies que hi vulguin participar..\nConvivència i solidaritat organitza diverses recollides solidàries de roba, joguines, etc. al llarg del curs per ajudar a famílies o associacions properes.\nLa comissió de Festes de l'AFA organitza la rua de Carnestoltes, entrega de premis i berenar al Casal de Mirasol conjuntament amb altres escoles del barri.\nLa comissió Biblioteca va fent propostes durant el curs amb l'objectiu de promoure el gust per la lectura entre els infants i les famílies de l'escola.\nTotes les quotes s'aproven cada curs en consell escolar.\nImport: 36€/any per família (infantil, primària i secundària)\nAmb aquesta quota se sostenen els projectes que duen a terme les comissions de l'AFA (espais exteriors, festes, biblioteca, coeducació, etc.)\nImport: 25€/any per infant\nQuota destinada a l'escola per material de robòtica, compra de nous dispositius socialitzats, manteniment informàtic de pissarres, pantalles, tauletes, ordinadors, etc.\nImport: 50€/any per infant\nQuota destinada a l'escola per material socialitzat de llibres d'aula i quaderns de treball individual de l'alumnat (innovamat)\n© 2021 AFA Escola Catalunya


Casetta Podere Fiori Scansano Itàlia - Ofertes d'hotels amb els MILLORS DESCOMPTES EN LÍNIA\nScansano, Scansano, Itàlia - Excepcional ubicació - Veure al mapa\nMés informació sobre Casetta Podere Fiori\nTant si es tracta d'un viatge de plaer com si és de negocis, Casetta Podere Fiori és una elecció d'allotjament magnífica quan visiten Campagnatico. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasetta Podere Fiori també ofereix moltes instal.lacions per enriquir la seva estada a Campagnatico. L'hotel ofereix accés a una gran gama de serveis, inclosos instal.lacions de barbacoa.\nA més, totes les habitacions ofereixen una gran varietat de comoditats com ara calefacció, llits extrallargs (> 2 metres), aparell de televisió, nevera, rentadora per satisfer els clients més exigents. Durant el dia podeu gaudir de l'atmòsfera relaxant de jardí. Si buscau un allotjament còmode i adequat a Campagnatico, faci de Casetta Podere Fiori la vostra llar.


Aquest reconeixement, instaurat per primera vegada l´any 1997, té el seu perquè en el signe identificatiu del propi Consell Comarcal del Solsonès, inclòs des de 1993 en el marc de les operacions de modernització d´aquest organisme, iniciades amb el trasllat a aquesta nova seu del Palau Llobera.\nEl conegut logotip representatiu del Consell Comarcal del Solsonès vol simbolitzar un segell d´eficàcia, responsabilitat i seriositat en totes les tasques i operacions que encapçali, tal com ho era antigament un precursor d´aquest signe i que trobem en l´espai de les signatures de nombrosos documents que donen fe de les donacions, transaccions i relacions dels nostres avantpassats.\nBasant-se en la representativitat que ostentava i ostenta aquest segell, i allò que significa per a nosaltres, el Consell Comarcal del Solsonès va prendre amb orgull, ara fa dotze anys, la iniciativa d´instituir els premis Signum.\nUn premi que el Consell Comarcal atorga anualment, per tal de reconèixer la tasca i l´exemple de totes aquelles persones i institucions de dins i de fora de la comarca que hagin destacat al Solsonès, tant per la seva vàlua professional com per la seva qualitat humana en qualsevol dels àmbits possibles, siguin de l?esport, científic, humanitari, mèdic, artístic, cultural, social o polític, entre d?altres\nDe l?anàlisi i valoració de persones, entitats i actuacions històriques que en el decurs de la vida social solsonina han tingut una transcendència significativa, i que ha estat sempre plausible per a tots aquells que formem part d?aquesta ciutat, el Consell Comarcal del Solsonès proposa que enguany sigui destinatari del premi Signum el senyor Enric Serra i Mayà.\nEll va fer construir el nou Hotel Gran Sol, fa fer cobrir la teulada del restaurant de la Mare de la Font amb llosa de Galícia, i va fer construir vàries instal·lacions al parc per tal que la quitxalla hi pogués jugar. Va fer donació a l´ajuntament de Solsona tant de la teulada com de les instal?lacions del parc de la Mare de la Font.\nTambé durant més d´un any va fer venir un monitor de l´escola d´Hostaleria de Madrid, juntament amb la seva dona i dos fills, per portar a terme un ensenyament i reciclatge del tema per tal que fos possible servir millor i amb més professionalitat l´hostaleria de Solsona i el Solsonès.Els cursets es van portar a terme a l´hotel Sant Roc i el rest. Gran Sol, amb molta participació i es va millorar la professionalitat en el sector de l´hostaleria a Solsona i comarca. Totes les despeses van ser a càrrec de l´Enric Serra, Sempre pensant en enriquir el turisme al Solsonès.\nGratuïtament va oferir el seu títol de director d´empreses turístiques a algunes empreses turístiques del Solsonès. D´aquesta manera podien prestar legalment els seus serveis.\nEn referència a l´hotel St. Roc li va servir de molt, no solament per la dedicació a l´hoteleria, sinó també per donar allotjament i menjar a moltes persones necessitades.\nLi va agradar molt de poder ajudar durant 25 anys el club de futbol Solsona i també va tenir molt d´interès a ajudar a aixecar per un bé de tots i fonamentalment per la gent gran el club Estel del Solsonès.\nA més ha estat vinculat amb altres entitats com són el Club de Tennis Solsona, el Gremi d´Hostaleria del Solsonès, Centre d´iniciatives i Turisme del Solsonès, Federació Provincial d´Hostaleria de Lleida, Confederació Provincial d´Hostaleria de Catalunya, Confederació Provincial d´Hostaleria de Catalunya, Confederació Empresarial de Madrid, ...) on han destacat els seus esforços per donar a conèixer i promocionar els atractius i els recursos de la comarca, i també, per la seva entrega en l?àmbit social, com és el cas del Sol del Solsonès.\nÉs per tot això i molt més, que el Ple del Consell Comarcal del Solsonès , ha acordat atorgar el premi Signum d?enguany al senyor Enric Serra.